ΑΓΩΓΗ ΥΓΕΙΑΣ

ΕΠΙΘΕΤΟ: Σαράκη

ΟΝΟΜΑ: Βασιλική

ΑΕΜ: 0713107

  **«ΒΙΑ»**

Η βία είναι μια έννοια που χαρακτηρίζεται από πράξεις επιθετικότητας οι οποίες μπορούν να προκαλέσουν ποικίλα προβλήματα σε όποιον απευθύνεται. Είναι ένα φαινόμενο το οποίο έχει πάρει μεγάλες διαστάσεις τα τελευταία χρόνια και απειλεί όλους τους ανθρώπους για διάφορους λόγους το καθένα ανεξάρτητα φύλο και ηλικία. Σκοπός του παρακάτω προγράμματος είναι να γίνει μια σωστή ενημέρωση για τη βία και τις μορφές τις, καθώς και τις βλαβερές συνέπειες που επιφέρει. Να γίνει κατανοητό πόσο σκληρή είναι και πως μπορεί να βλάψει τόσο σωματικά όσο και ψυχικά.

 Το πρόγραμμα θα απευθύνεται στη Δευτεροβάθμια εκπαίδευση, σε μαθητές γυμνασίου. Επιλέχθηκαν οι συγκεκριμένες τάξεις διότι το γυμνάσιο θεωρείται μια επικίνδυνη ηλικία καθώς τα παιδιά τότε διαμορφώνονται, εξελίσσονται και δημιουργούν χαρακτήρες, επομένως είναι πολύ εύκολο να επηρεάζονται αρνητικά. Πράγμα που μπορεί να τους οδηγήσει σε λανθασμένες ενέργειες πεποιθήσεις και γενικότερα εσφαλμένες αντιλήψεις που θα βλάψουν την ποιότητα της ζωής τους.

 Τα αποτελέσματα που περιμένουμε μέσα από μια τέτοια ενημέρωση είναι κυρίως θετικά. Προσδοκούμε την πλήρη πια αλήθεια στην ενημέρωση των παιδιών και μια σφαιρική εικόνα πάνω σε αυτό. Προβλέπουμε σε μια καλύτερη κοινωνία με στόχο την μείωση αλλά κυρίως τον εκμηδενισμό της βίας-εγκληματικότητας.

Για την καλύτερη κατανόηση του προγράμματος οργανώσαμε 6 μαθήματα :

 **1ο)** Γενική ενημέρωση όσον αφορά στη βία και στην εγκληματικότητα ( όλων των μορφών/ειδών) χρησιμοποιώντας παραδείγματα που συναντάμε στη καθημερινότητα , γνωρίζουμε όσο καλύτερα το θέμα κάνοντας ερωτήσεις στους μαθητές σχετικά με αυτό, καθώς προβάλλονται γενικές ιδέες και απόψεις των παιδιών σχετικά με το τι θέλουν να γνωρίζουν. Οργανώνουμε λοιπόν τα παιδιά σε μικρές ομάδες σε συνεργασία με το καθηγητή και τους βάζουμε να ετοιμάσουν απορίες και οτιδήποτε τους προβληματίζει πάνω στο θέμα.

**2ο)** Κάνουμε μια θεωρητική διάλεξη σχετικά με μια από τις μορφές τις βίας που θεωρούμε πιο σημαντική, την αναλύουμε στους μαθητές προβάλλοντας σημειώσεις –έρευνες που έχουμε συλλέξει θέτοντας από κοινού τους στόχους μας(καθηγητής-μαθητής) . Στη συνέχεια βάζουμε τους μαθητές να γράψουν μια σχετική έκθεση με βάση την παραπάνω διάλεξη, καθώς τους βγάζουμε στο προαύλιο να παρατηρούν συμπεριφορές βίας, να τις καταγράφουν και να τις παραθέτουν ύστερα στον καθηγητή του τμήματος.

**3ο)** Εξηγούμε από πού μπορεί να προέρχεται η βία- επιθετικότητα, ποιοι παράγοντες την επηρεάζουν, χρησιμοποιώντας πληροφορίες που έχουμε συγκεντρώσει από το διαδίκτυο, καθώς και παραδείγματα από την καθημερινή ζωή. Εμπλουτίζουμε τη διάλεξή μας με εικόνες, βίντεο, βάζοντας τα παιδιά στη διαδικασία να φτιάξουν το δικό τους βίντεο αξιολογώντας μεταξύ τους οι μαθητές τα βιντεο που έφτιαξαν.

**4ο)** Χωρίζουμε τα παιδιά σε ομάδες 3-4 ατόμων και τους βάζουμε να διαλέξουν μια μορφή βίας, να την αναλύσουν και να την παρουσιάσουν στους συμμαθητές του τμήματός τους και στη συνέχεια στην οικογένεια τους και στους ¨σημαντικούς για εκείνους άλλους ¨. Μια έκθεση ιδεών λοιπόν, όπου τα παιδιά θα παραθέτουν με σκίτσα, βίντεο τις απόψεις τους σχετικά με το θέμα που έχουν επιλέξει.

**5ο)** Ενημερώνουμε τα παιδιά για το πώς μπορούμε να ελαττώσουμε και ακόμα καλύτερα να αντιμετωπίσουμε πλήρως τα φαινόμενα βίας, δίνοντας στα παιδιά ερωτηματολόγια να τα συμπληρώσουν οι ίδιοι, αλλά και να τα μοιράσουν στους γονείς τους και σε φίλους τους ευαισθητοποιώντας τους όλους στο θέμα. (επιτυγχάνεται η ομαδικότητα από κοινού και η αλληλεπίδραση )

**6ο)** Οργανώνουμε επισκέψεις σε διάφορους χώρους εκτός του δικού τους σχολείου (γήπεδα, άλλα σχολεία, χώρους άθλησης). Δίνουμε στους μαθητές το ρόλο του παρατηρητή στα μέρη αυτά και σημειώνουν συμβάντα που θεωρούν πως εκφράζονται με επιθετικότητα-βία και στη συνέχεια γίνεται η σχετική συζήτηση με την παράθεση των πληροφοριών που σύλλεξαν στη τάξη. Γίνεται αξιολόγηση και ολοκλήρωση του προγράμματός.

***ΑΝΑΛΥΣΗ ΘΕΜΑΤΟΣ***

Πιο αναλυτικά στο μάθημα 2ο θα αναπτύξουμε τη μορφή βίας που επιλέξαμε σαν πιο επίκαιρη και σημαντική, την ενδοσχολική βία (bullying) και τους τρόπους να την αντιμετωπίσουμε. Συγκεντρωνόμαστε με τους μαθητές στο κλειστό γυμναστήριο του σχολείου κάνοντας τη θεωρητική διάλεξη, τους βγάζουμε έξω στο προαύλιο σε προγράμματα φυσικής αγωγής άλλων τμημάτων να παρατηρήσουν άσχημες συμπεριφορές (αν υπάρχουν) και τις καταγράφουν. Όπως όλοι γνωρίζουμε η ενδοσχολική βία αποτελεί τον εκφοβισμό μεταξύ μαθητών, γεγονός που βρίσκεται σε μεγάλη όξυνση τα τελευταία χρόνια. Δεν πρόκειται για ένα απλό πρόβλημα, καθώς η βία που ασκείται στα παιδιά μέσα στο σχολικό περιβάλλον μπορεί να είναι σωματική ή ψυχική, προκαλώντας πόνο, θλίψη δημιουργώντας έτσι αδύναμες προσωπικότητες. Πίσω από το φαινόμενο αυτό ¨κρύβονται¨ πολλοί παράγοντες, όπως το σχολείο, η οικογένεια, πολιτική, περίγυρος και οτρόπος ου προβάλλουν τη βία.

Μπορεί να εκφραστεί με ποικίλους τρόπους:

* Χειρονομίες , σπρωξιές, ξυλοδαρμοί
* Εκβιασμοί
* Καταστροφή προσωπικών αντικειμένων
* Κλοπές
* Σεξουαλική παρενόχληση και κακοποίηση
* Αποκλεισμός και απομόνωση από παρέες και κοινωνικές δραστηριότητες

Έρευνες έχουν δείξει:

* Το 10-15% των μαθητών πέφτει θύμα διάφορων μορφών βίας στο σχολείο.
* Οι μαθητές που ασκούν τη βία (θύτες) υπολογίζεται ότι ξεπερνούν το 5% των μαθητών.
* Συνήθως τα αγόρια εμπλέκονται περισσότερο σε περιστατικά σωματικής βίας σε σύγκριση με τα κορίτσια, τα οποία φαίνεται να εμπλέκονται πιο συχνά σε περιστατικά λεκτικής βίας.
* Τα περιστατικά ενδοσχολικής βίας/εκφοβισμού εκδηλώνονται με μεγαλύτερη συχνότητα στο δημοτικό και στο γυμνάσιο ενώ στο λύκειο αρχίζουν να μειώνονται.
* Οι μισοί περίπου μαθητές-θύματα βίας που δεν αναφέρουν πουθενά το γεγονός , ενώ οι υπόλοιποι μισοί το αναφέρουν συνήθως σε φίλους τους αλλά σπανιότερα και πιο δύσκολα στους εκπαιδευτικούς ή στους γονείς τους.

Οι επιπτώσεις του εκφοβισμού στα παιδιά είναι πολλές και σοβαρές. Ορισμένα παιδιά που πέφτουν θύμα βίας είναι πιθανόν να νιώθουν έντονο άγχος, ανασφάλεια, να έχουν φοβίες, να παρουσιάσουν σχολική άρνηση, συχνά να απουσιάζουν από το σχολείο και οδηγούνται σε σχολική αποτυχία. Συχνά εμφανίζουν μαθησιακές δυσκολίες, ψυχοσωματικά προβλήματα (πονοκέφαλους, πόνο στη κοιλιά, διαταραχές ύπνου, καθώς και κατάθλιψη). Τα παιδιά που φέρονται άσχημα στα άλλα παιδιά και τα εκφοβίζουν, πολλές φορές κινδυνεύουν να φύγουν από το σχολείο και γενικά να εμφανίζουν τάσεις φυγής. Για όλα αυτά οφείλεται η άσχημη και παραβατική τους συμπεριφορά σε άτομα που απλώς υπάρχει κάποια ιδιαιτερότητα στην εξωτερική τους εμφάνιση ή και στο τρόπο που εκφράζονται.

Το σχολείο αποτελεί την κύρια βάση για την πρόληψη κάθε μορφής βίας προκειμένου να εξασφαλίζει στα παιδιά το δικαίωμα που τους ανήκει, να βρίσκονται δηλαδή σε ένα σχολικό περιβάλλον που να τους προστατεύει και να τους κρατάει ασφαλείς. Πολλές φορές γίνεται αντιληπτό πότε ένα παιδί δέχεται bullying στο σχολείο. Γίνεται εμφανές από τη διάθεσή του, καθώς και από την άρνησή του ορισμένες φορές να πάει σχολείο. Προσποιείται συχνά ότι είναι άρρωστος, κάνει αδικαιολόγητες απουσίες που έχει αντίκτυπο στη απόδοσή του. Θέλει να βρίσκεται πάντα κοντά σε κάποιον (εκπαιδευτικό) που νιώθει ασφάλεια για να αποφύγει άσχημες συμπεριφορές από συμμαθητές του. Μπορεί ακόμα να αλλάζει το δρόμο για να γυρίσει σπίτι του. Κλείνεται στον εαυτό του, αποφεύγει να συμμετέχει σε σχολικές εκδηλώσεις-δραστηριότητες και περνάει αρκετό μέρος της ζωής του στο περιθώριο. Σε πιο δύσκολες καταστάσεις μπορεί ακόμα να εμφανίζει σημάδια, μελανιές, ή άλλες σοβαρές ενδείξεις.

Σε αυτό το σημείο επισημαίνουμε ότι διάφορες έρευνες που γίνονται με τα παιδιά ως παρατηρητές δείχνουν αρκετά συμβάντα βίαιων συμπεριφορών όπως:

* Μαθητές να χτυπά ο ένας τον άλλων πάνω στο παιχνίδι
* Να ανταλλάσουν άσχημες εκφράσεις μεταξύ τους (λεκτική βία)
* Συνήθως να κοροϊδεύουν παιδιά με παραπάνω κιλά, κινητικά προβλήματα και γενικά για την εξωτερική τους εμφάνιση

***ΤΡΟΠΟΙ ΑΝΤΙΜΕΤΩΠΙΣΗΣ***

Τον βασικότερο ρόλο στην αντιμετώπιση του εκφοβισμού των παιδιών τόσο στο σχολείο, όσο και έξω από αυτό έχει η οικογένεια. Απαραίτητη προϋπόθεση είναι η συζήτηση με το παιδί και να γνωρίζουν οι γονείς ότι δεν φταίει εκείνο για ότι έχει συμβεί. Να τονίζουν στο παιδί τους πως θα είναι δίπλα του και θα το προστατεύουν αρκεί να τους εμπιστεύεται και να τους ενημερώνει. Επιπρόσθετα σημαντικό είναι οι γονείς να έχουν συχνή επικοινωνία με τον διευθυντή του σχολείου και να ενημερώνονται σχετικά για τέτοια συμβάντα, αν και εφόσον υπάρχουν. Τέλος, το παιδί θα πρέπει να γνωρίζει πως το να αναφέρει κάποιο περιστατικό στον διευθυντή δεν αποτελεί ¨κάρφωμα¨.

Επειδή, λοιπόν η έκταση του προβλήματος έχει πάρει τεράστιες διαστάσεις σήμερα, δεν αρκεί μόνο η συμβολή των γονέων ως προς την αντιμετώπιση του. Είναι απαραίτητη η εμπλοκή του υπουργείου παιδείας, όπου με οδηγίες που θα στέλνονται στον διευθυντή του σχολείου, θα υπάρχει η σχετική ενημέρωση προς τα παιδιά αλλά και προς τους καθηγητές πάνω σε συγκεκριμένες αρμοδιότητες, που οφείλουν να γνωρίζουν. Επίσης να υπάρχει συνεργασία με τους γονείς, εξασφαλίζοντας την πλήρη ασφάλεια των μαθητών ακόμα και στα διαλείμματα. Όσον αφορά τους εκπαιδευτικούς που περνούν αρκετό χρόνο με τους μαθητές, έχουν σημαντικό μερίδιο ευθύνης στο αναγνωρίζουν και τελικά να εξαλείφουν τέτοιες συμπεριφορές. Τέλος, το σχολείο οφείλει να συνεργάζεται και με άλλες εκπαιδευτικές οργανώσεις, παιδοψυχίατρους, ψυχολόγους, κοινωνικούς λειτουργούς, ώστε να προλαβαίνουν βίαιες συμπεριφορές και να τις εκμηδενίζουν

***ΑΞΙΟΛΟΓΙΣΗ ΠΡΟΓΡΑΜΜΑΤΟΣ***

*Για να αξιολογήσω το παραπάνω πρόγραμμα θα χρησιμοποιήσω ένα ερωτηματολόγιο το οποίο θα δείχνει πόσο αποτελεσματικό ήταν το πρόγραμμα.*

1. **Πόσο σε επηρέασε το πρόγραμμα σχετικά με τη βία;**
2. Πολύ
3. Λίγο
4. Καθόλου
5. **Συναντάς συχνά περιστατικά βίας στη καθημερινή σου ζωή;**
6. Ναι
7. Όχι
8. Ελάχιστα
9. Καθόλου
10. **Ο προσωπικός σου περίγυρος έχει πέσει ποτέ θύμα βίας;**
11. Ναι
12. Ποτέ
13. Δεν ξέρω
14. **Εσύ έχεις δεχθεί ποτέ bullying;**
15. Ναι
16. Όχι
17. Ποτέ
18. Συχνά
19. **Αν έβλεπες στο δρόμο ένα περιστατικό βίας, τί θα έκανες;**
20. Τίποτα
21. Θα έφευγα
22. Θα βοηθούσα
23. **Αν ένας πολύ στενός σου φίλος δεχόταν bullying, πως θα αντιδρούσες;**
24. Θα σταματούσα να τον κάνω παρέα
25. Θα αντιδρούσα με τον ίδιο τρόπο
26. Θα τον προστάτευα
27. Θα ζητούσα βοήθεια
28. **Πριν τη διάλεξη είχες μελετήσει/παρατηρήσει το φαινόμενο της βίας;**
29. Όχι
30. Ναι
31. Ποτέ
32. Πάντα
33. **Αν οι φίλοι σου, ως άμυνα σε ένα καυγά αντιδρούσαν με βίαιους τρόπους για να βρουν το δίκιο τους, θα συμμετείχες;**
34. Ναι
35. Όχι
36. Ποτέ
37. Θα έφευγα
38. **Σε ένα παιχνίδι χάνεις και κάποιος σου επιτίθεται με λεκτική-σωματική βία, πως αντιδράς;**
39. Τον αποφεύγω
40. Του απαντάω και εγώ έτσι
41. Τίποτα, αδιαφορώ
42. Φωνάζω κάποιον για βοήθεια